CELEX: 32016D1795
Language: et
Date: 2016-09-29 00:00:00
Title: Nõukogu otsus (EL) 2016/1795, 29. september 2016, millega määratakse kindlaks Euroopa Liidu nimel võetav seisukoht seoses ohtlike kaupade rahvusvahelise autoveo Euroopa kokkuleppe (ADR) lisades ja ohtlike kaupade rahvusvahelise siseveeteedel vedamise Euroopa kokkuleppele (ADN) lisatud eeskirjades tehtavate muudatustega

11.10.2016   
            
            
               ET
            
            
               Euroopa Liidu Teataja
            
            
               L 274/52
            
         NÕUKOGU OTSUS (EL) 2016/1795,
   29. september 2016,
   millega määratakse kindlaks Euroopa Liidu nimel võetav seisukoht seoses ohtlike kaupade rahvusvahelise autoveo Euroopa kokkuleppe (ADR) lisades ja ohtlike kaupade rahvusvahelise siseveeteedel vedamise Euroopa kokkuleppele (ADN) lisatud eeskirjades tehtavate muudatustega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Liidu tegevuse eesmärk ohtlike kaupade transpordi sektoris peaks olema muuta transport ohutumaks ja turvalisemaks, kaitsta keskkonda ja hõlbustada rahvusvahelist transporti.
            
         
               (2)
            
            
               Liit ei ole ohtlike kaupade rahvusvahelise autoveo Euroopa kokkuleppe (ADR) ega ohtlike kaupade rahvusvahelise siseveeteedel vedamise Euroopa kokkuleppe (ADN) osaline. Seevastu ADRi osalised on kõik liikmesriigid ning 13 liikmesriiki on ADNi osalised.
            
         
               (3)
            
            
               Euroopa Parlamendi ja nõukogu direktiivis 2008/68/EÜ (1) sätestatakse ohtlike kaupade maantee-, raudtee- ja siseveevedude ühtsed nõuded liikmesriikide piires või liikmesriikide vahel. Nimetatud direktiiv viitab ADRile, rahvusvahelise raudteeveo konventsiooni (COTIF) C liites esitatud ohtlike kaupade rahvusvahelise raudteeveo eeskirjadele (RID) ja ADNile. Lisaks on direktiivi 2008/68/EÜ artiklis 4 sätestatud, et „ohtlike kaupade veoks liikmesriikide ja kolmandate riikide vahel antakse luba juhul, kui vedu vastab ADRi, RIDi või ADNi tingimustele, kui lisades ei ole sätestatud teisiti“.
            
         
               (4)
            
            
               Ohtlike kaupade veo küsimuste töörühm (WP. 15) ja ADNi halduskomitee on vastavalt ADRi artiklis 14 ja ADNi artiklis 20 sätestatud korra kohaselt töötanud aastatel 2014–2016 välja teatavad muudatused, mis peaksid jõustuma 1. jaanuaril 2017.
            
         
               (5)
            
            
               Tehnilisi standardeid ja ühtseid tehnilisi nõudeid käsitlevate kõnealuste muudatuste eesmärk on tagada ohtlike kaupade ohutu ja tõhus vedu, võttes samal ajal arvesse teaduse ja tehnika arengut selles sektoris ning selliste uute ainete ja toodete väljatöötamist, mis kujutavad vedamise ajal endast ohtu. Ohtlike kaupade autoveo ja siseveeteedel vedamise areng nii liidus kui ka liidu ja selle naaberriikide vahel on Euroopa ühise transpordipoliitika keskne teema, millega tagatakse kõikide selliste tööstusharude nõuetekohane toimimine, mis toodavad või kasutavad kaupu, mis on ADRi ja ADNi alusel klassifitseeritud ohtlikeks kaupadeks.
            
         
               (6)
            
            
               Kõik kavandatud muudatused on õigustatud ja kasulikud ning neid tuleks toetada. Seepärast on asjakohane kindlaks määrata liidu nimel võetav seisukoht seoses ADRi lisades ja ADNile lisatud eeskirjades tehtavate muudatustega, nagu need on esitatud lisas,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mis võetakse Euroopa Liidu nimel seoses ADRi lisade ja ADNile lisatud eeskirjade muutmisega, on kooskõlas käesoleva otsuse lisaga.
   Esimeses lõigus osutatud ÜRO peasekretäri edastatud ADRi ja ADNi muutmise ettepanekute vormilistes ja väikemates muudatustes võib kokku leppida ilma nõukogu täiendava otsuseta.
   Artikkel 2
   Artiklis 1 esitatud liidu seisukohta väljendavad ühiselt liidu huvides tegutsevad liikmesriigid, kes on kõnealuses artiklis osutatud kokkulepete osalised.
   Artikkel 3
   Viited heaks kiidetud muudatustele ADRi lisades ja ADNile lisatud eeskirjades avaldatakse Euroopa Liidu Teatajas, märkides ära muudatuste jõustumise kuupäeva.
   Artikkel 4
   Käesolev otsus jõustub selle vastuvõtmise päeval.
   
      Brüssel, 29. september 2016
      
         
            Nõukogu nimel
         
         
            eesistuja
         
         P. ŽIGA
      
   
   
      (1)  Euroopa Parlamendi ja nõukogu 24. septembri 2008. aasta direktiiv 2008/68/EÜ ohtlike kaupade siseveo kohta (ELT L 260, 30.9.2008, lk 13).
   
      LISA
      
                  Ettepanek
               
               
                  Viitedokument
               
               
                  Teavitamine
               
               
                  Teema
               
               
                  Märkused
               
               
                  ELi seisukoht
               
            
                  1
               
               
                  ECE/TRANS/WP.15/231
               
               
                  C.N.443.2016.TREATIES-XI.B.14
               
               
                  ADRi A ja B lisa muudatusettepaneku projektid
               
               
                  Ohtlike kaupade veo küsimuste töörühmas saavutatud tehniline konsensus.
               
               
                  Nõustuda muudatusettepanekutega.
               
            
                  2
               
               
                  ECE/TRANS/WP.15/231/Corr.1
               
               
                  C.N.443.2016.TREATIES-XI.B.14
               
               
                  ADRi A ja B lisa muudatusettepaneku projektid
               
               
                  Ohtlike kaupade veo küsimuste töörühmas saavutatud tehniline konsensus.
               
               
                  Nõustuda muudatusettepanekutega.
               
            
                  3
               
               
                  ECE/TRANS/WP.15/231/Add.1
               
               
                  C.N.443.2016.TREATIES-XI.B.14
               
               
                  ADRi A ja B lisa muudatusettepaneku projektid
               
               
                  Ohtlike kaupade veo küsimuste töörühmas saavutatud tehniline konsensus.
               
               
                  Nõustuda muudatusettepanekutega.
               
            
                  4
               
               
                  ECE/ADN/36
               
               
                  C.N.444.2016.TREATIES-XI.D.6
               
               
                  ADNile lisatud eeskirjade muudatusettepaneku projektid
               
               
                  Halduskomitees saavutatud tehniline konsensus.
               
               
                  Nõustuda muudatusettepanekutega.
               
            
                  5
               
               
                  ECE/ADN/36/Add.1
               
               
                  C.N.607.2016.TREATIES-XI.D.6
               
               
                  ADNile lisatud eeskirjade muudatusettepaneku projektid
               
               
                  Halduskomitees saavutatud tehniline konsensus.
               
               
                  Nõustuda muudatusettepanekutega.